Die Innerlike Wese van 'n Mens: My dagboek, my ontladingspunt, my alles...
My dagboek, my ontladingspunt, my alles...
Wanneer 'n mens skryf, wonder 'n mens dikwels waar om te begin. Veral as die bladsy se naam is "Get rid of Grudges" (raak ontslae van alle wraakgevoelens, emosies, ens. Maar waar begin 'n mens? Goeie vraag...
Ons ou wereld is vandag so deurmekaar, vol chaos en eiewys. Wanneer jy 'n terugblik gooi op jou self van kleintyd af tot waar jy vandag is en deur alles wat 'n mens moes gaan om te kom waar jy is vandag, dan moet daar mos 'n baie Groter Mag as ons wees om ons deur alles te kon dra. En ek dink dit is dalk die boodskap wat ek hier wil oordra
Ons is so geneig om almal en alles om ons die skuld te gee. Te manipuleer en te intimideer, maar hoe kyk ons na ons self. Is jy die arrogante een of die gewillige slaaf of die een wat nooit foute maak nie. Hoe verwerk mens al die terugslae, teenspoed en voorspoed in die lewe?
Vir my is daar net een antwoord en dit is deur te glo. Te glo in HOM wat hemel en aarde geskape het. Vas te bly in die geloof, hoop en 'n vaste vertroue in HOM met die oog op die toekoms wat reeds vir ons uitgespel is. Waarom vashou aan die aardse dinge? HY het ons tog verlos van alles wat boos en onrein is. Hoekom wanhoop jy dan nog?
Glo in HOM, Vertrou op HOM en HY sal jou die weg en die waarheid aanwys.
Net 'n klein bietjie van myself. Ek was eens ook 'n mooi jong meisie met baie ideale en drome waarvan soveel geleenthede verspil was en verkeerde besluite geneem was. Jy raak verlief, verloor daardie "groot liefde" in jou lewe en trou met die "eerste" en "beste" man wat jou dan skielik geval. Maar nooit sal jy daardie een liefde in jou lewe vergeet nie. Jul verloor kontak en op 'n dag spoor jy hom op (hy sowat 1500km van jou af), en met 'n jaloerse besitlike man, mag of kan jy nie vriende wees nie. Is dit nie tog waaroor naaste liefde gaan nie?
Ek gun my vriend sy gesin, sy plaas en veral voorspoed en seen wat hy seer sekerlik meer geniet as ek. Dalk is ek nou stompsinnig om te dink dat daar nie ook vir my ook soveel seen en voorspoed was/is nie. Tog is ek geseen met 2 pragtige, gesonde, normale kinders. 'n Man wat omgee en so vir sy gesin wil sorg dat hy die versorging van sy gesin (geestelik en emosioneel) verwaarloos het. 'n Man wat gemanipuleer en intimideer het, wat sy gesin sielkundig kan afkraak en tog jou so intimideer dat jy soos 'n skoolkind voel wanneer hy met jou praat en jou laat skuldig voel.
Dan vra ek myself af, was dit die 19jaar werd? Dan verwys ek weereens na my inleidings gedeelte - al wat my staande gehou en nog steeds hou is my geloof en vertroue in HOM wat ons gemaak het. HY is die voleinder en beskikker van Alle Dinge.
Tot ons weer gesels
Posted by Etrecia Smal at 6:39 AM
My alles, my wese in een